Падчас размовы з Уладзімірам Несцяронкам і галоўным аграномам Уладзімірам Гудзем хацелася даведацца пра складаемыя поспеху тамтэйшых хлебаробаў. Аднак абодва суразмоўцы, можна сказаць, у адзін голас адказалі, што ніякіх асаблівых сакрэтаў у гэтым няма. Проста кіраўніцтва і спецыялісты гаспадаркі нацэльваюць радавых працаўнікоў на ўсіх этапах работ строга выконваць усе патрабаванні тэхналогіі вырошчвання сельскагаспадарчых культур.